biswa921/hiwiki-latest-pages-articles-raw huggingface dataset:
प्रश्लिष

प्रश्लिष 	
thumb|upright=1.4|धुंध और बादल प्रश्लिष हैं
सूक्ष्म ठोस कणों अथवा तरल बूंदों की हवा या किसी अन्य गैस में  श्लैष मिश्रण (Colloid) को प्रश्लिष (Aerosol) कहा जाता है। हवा में उपस्थित प्रश्लिष को वायुमंडलीय प्रश्लिष (Atmospheric Aerosol) कहा जाता है। धुंध (haze), धूल (dust), वायुमंडलीय प्रदूषक अभिकण (particulate air pollutants), धुआं (smoke) - प्रश्लिष के उदाहरण हैं। तरल या ठोस अभिकण १ μm से ज्यादातर छोटे व्यास के हैं ; बड़े अभिकणों के तलछट में बैठने की 	महत्वपूर्ण गति, मिश्रण को निलम्बित रूप में लाती है, लेकिन भेद पूर्णतः स्पष्ट नहीं है। सामान्य बातचीत में, प्रश्लिष आमतौर पर प्रश्लिष 	फुहार (spray) को संदर्भित करता है, जो कि एक डब्बे या सदृश पात्र में उपभोक्ता उत्पाद स्वरुप में वितरित किया जाता है। 

 यह भी देखिए 
 प्रश्लिष (अंग्रेजी विकिपीडिया पर)
 अभिकण
 अभिकण (अंग्रेजी विकिपीडिया पर)
 वायु प्रदूषण
 वायु गुणवत्ता सूचकांक (Air Quality Index)

श्रेणी:प्रदूषण
 
*
माघ (कवि)

माघ संस्कृत के प्रसिद्ध कवि थे। वे सर्वश्रेष्ठ संस्कृतमहाकवियों की त्रयी (माघ, भारवि, कालिदास) में अन्यतम हैं। उन्होंने शिशुपाल वध नामक केवल एक ही महाकाव्य लिखा। इस महाकाव्य में श्रीकृष्ण के द्वारा युधिष्ठिर के राजसूय यज्ञ में चेदिनरेश शिशुपाल के वध का सांगोपांग वर्णन है। उपमा, अर्थगौरव तथा पदलालित्य - इन तीन गुणों का सुभग सह-अस्तित्व माघ के कमनीय काव्य में मिलता है, अतः "माघे सन्ति त्रयो गुणाः" उनके बारे में सुप्रसिद्ध है।

माघ' का जन्म भीन-माल के एक प्रतिष्ठित धनी श्रीमाली ब्राह्मण-कुल में हुआ था। इनके पिता का नाम दत्तक था । राजस्थान पाठ्यपुस्तक मंडल द्वारा राजकीय विद्यालयो की कक्षा 8 की हिंदी की पुस्तक के अनुसार इनकी पत्नी का नाम माल्हण है ।

निरूपण 
माघ को संस्कृत आलोचकों व विद्वानों द्वारा प्रायः एक प्रकाण्ड सर्वशास्त्रतत्त्वज्ञ विद्वान् माना जाता है। दर्शनशास्त्र, संगीतशास्त्र तथा व्याकरणशास्त्र में उनकी विद्वत्ता थी। उनका पाण्डित्य एकांगी नही, प्रत्युत सर्वगामी था। अतएव उन्हें 'पण्डित-कवि' भी कहा गया है। महाकवि भारवि द्वारा प्रवर्तित "अलंकृत शैली" का पूर्ण विकसित स्वरुप माघ के महाकाव्य 'शिशुपालवध' में प्राप्त होता है, जिसका प्रभाव बाद के कवियों पर बहुत ही अधिक पड़ा। उनके 'शिशुपालवध' के प्रत्येक पक्ष की विशेषता का बहुत गहरा साहित्यिक अध्ययन संस्कृत विद्वानों व शिक्षाविदों द्वारा किया गया है।

उनके बारे में पंडित बलदेव उपाध्याय ने कहा है -
 अलंकृत महाकाव्य की यह आदर्श कल्पना महाकवि माघ का संस्कृतसाहित्य को अविस्मरणीय योगदान है, जिसका अनुसरण तथा परिबृहण कर हमारा काव्य साहित्य समृद्ध, सम्पन्न तथा सुसंस्कृत हुआ है।

माघ की प्रशंशा में कहा गया है-
 उपमा कालिदासस्य भारवेरर्थगौरवम्।
 दण्डिनः पदलालित्यं माघे सन्ति त्रयो गुणाः ॥
 (कालिदास उपमा में, भारवि अर्थगौरव में, और दण्डी पदलालित्य में बेजोड़ हैं। लेकिन माघ में ये तीनों गुण हैं।)

घंटा माघ- शिशुपालवध मे रेवतक पर्वत की हाथी से और हाथी के बंधे घंटे की तुलना नही बल्कि रेवतक पर्वत के दोनो ओर जो सूर्य और चन्द्रमा है उसकी उपमा स्वर्ण और रजत से निर्मित घंटे से की गई है! अतः माघ को घंटा माघ कहा जाता है।

इन्हें भी देखें
शिशुपाल वध

सन्दर्भ

बाहरी कड़ियाँ
महाकवि माघ का प्रभात वर्णन (महावीर प्रसाद द्विवेदी)

श्रेणी:संस्कृत कवि
लाहिड़ी

लाहिड़ी एक भारतीय उपनाम है।
 उल्लेखनीय व्यक्ति 
 नितीश चंद्र लाहिड़ी
 श्यामाचरण लाहिड़ी
 आदिनाथ लाहिड़ी
 झुम्पा लाहिड़ी
 बप्पी लाहिड़ी
 राजेन्द्रनाथ लाहिड़ी
महाविज्ञान

right|thumb|300px|अमेरिका की लारेंस लिवरमोर राष्ट्रीय प्रयोगशाला (LLNL) का विहंगम दृष्य
महाविज्ञान (Big Science) से आशय वृहद आकार की वैज्ञानिक परियोजना से है जो राष्ट्रीय सरकारों द्वारा या कई सरकारों द्वारा मिलकर वित्तपोषित होतीं हैं। इसका चलन द्वितीय विश्वयुद्ध के समय औद्योगिक देशों में देखने को मिला। उदाहरण के लिए वृहद् हेड्रॉन कोलाइडर (Large Hadron Collider), जिसका बजट 5 से 10 बिलियन अमेरिकी डॉलर है, को महाविज्ञान कह सकते हैं।

 महाविज्ञान के मूल तत्त्व 
 मूलभूत अनुसंधान (Basic research)
 विशाल बजट
 बड़ी परियोजनाएँ (तथा भारी संख्या में कर्मचारी) - Genome Project, NASA, CERN आदि
 बड़ी-बड़ी मशीने - साइक्लोट्रॉन, Space shuttle, ISS, Very Large Array, etc.
 बड़ी प्रयोगशालाएँ - बेल प्रयोगशाला, Centre for Artificial Intelligence and Robotics, PARC, SAP Labs, भाभा परमाणु अनुसंधान केन्द्र आदि

 महाविज्ञान के क्षेत्र 
 सैन्यविज्ञान एवं सैन्यप्रौद्योगिकी - Manhattan Project
 भौतिकी : Shiva laser → Nova laser → National Ignition Facility
 अन्तरिक्ष अनुसंधान 
 जीवविज्ञान : Human Genome Project, Human Brain Project

 महाविज्ञान का इतिहास 

 इन्हें भी देखें
महापरियोजना (मेगा प्रोजेक्ट)

श्रेणी:विज्ञान
श्रेणी:अनुसंधान
मीनाक्षी शुक्ला

मीनाक्षी शुक्ला भारतीय अंतरिक्ष अनुसंधान संगठन यानी इसरो में मंगल यान अभियान की प्रोजेक्ट मैनेजर हैं। जिस मंगल अभियान को लेकर पूरी दुनिया में आज भारत का नाम रोशन है, उस अभियान की मीनाक्षी भी एक स्तंभ हैं। वे 1999 से इसरो में साइंटिस्ट है। मीनाक्षी पर जिम्मेदारी है कि वह मंगल यान की हर गतिविधि पर नजर रखें। साथ ही उनकी जिम्मेदारी यान से मिले तस्वीरों को डी-कोड करने की है।राष्ट्रीय सहारा (आधी दुनिया),25दिसंबर 2013, शीर्षक: मंगल अभियान की महारथी मीनाक्षी, पृष्ठ संख्या: 1
 

मीनाक्षी मध्य प्रदेश के बिलासपुर शहर की हैं। उन्होने शहर के बर्जेश स्कूल में हिंदी मीडियम से 10वीं-12वीं की पढ़ाई कर पूरे रीजन में टॉप आने का रिकॉर्ड बनाया है। 
 सन्दर्भ 

श्रेणी:मध्य प्रदेश के लोग
श्रेणी:भारतीय वैज्ञानिक
श्रेणी:भारतीय अंतरिक्ष अनुसंधान संगठन
श्रेणी:भारत के अंतरिक्ष वैज्ञानिक
श्रेणी:छत्तीसगढ़ के लोग
आल्हा

right|thumb|300px|वीर चंद्रवंशी आल्हा

आल्हा मध्यभारत में स्थित ऐतिहासिक बुन्देलखण्ड के सेनापति थे और अपनी वीरता के लिए विख्यात थे। आल्हा के छोटे भाई का नाम ऊदल था और वह भी वीरता में अपने भाई से बढ़कर ही था। जगनेर के राजा जगनिक ने आल्ह-खण्ड नामक एक काव्य रचा था उसमें इन वीरों की 52 लड़ाइयों की गाथा वर्णित है।

ऊदल ने अपनी मातृभूमि की रक्षा हेतु पृथ्वीराज चौहान से युद्ध करते हुए ऊदल वीरगति प्राप्त हुए 
आल्हा को अपने छोटे भाई की वीरगति की खबर सुनकर अपना अपना आपा खो बैठे और पृथ्वीराज चौहान की सेना पर मौत बनकर टूट पड़े आल्हा के सामने जो आया मारा गया 1 घण्टे के घनघोर युद्ध की के बाद पृथ्वीराज और आल्हा आमने-सामने थे
दोनों में भीषण युद्ध हुआ पृथ्वीराज चौहान बुरी तरह घायल हुए आल्हा के गुरु गोरखनाथ के कहने पर
आल्हा ने  पृथ्वीराज चौहान को जीवनदान दिया और बुन्देलखण्ड के महा योद्धा आल्हा ने नाथ पन्थ स्वीकार कर लिया

आल्हा चन्देल राजा परमर्दिदेव (परमल के रूप में भी जाना जाता है) के एक महान सेनापति थे, जिन्होंने 1182 ई० में पृथ्वीराज चौहान से लड़ाई लड़ी, जो आल्हा-खाण्डबॉल में अमर हो गए।

उत्पत्ति
आल्हा और ऊदल, चन्देल राजा परमल के सेनापति दसराज के पुत्र थे। वे बनाफर वंश के थे, जो कि चन्द्रवंशी क्षत्रिय वंश है। मध्य-काल में आल्हा-ऊदल की गाथा क्षत्रिय शौर्य का प्रतीक दर्शाती है। 

पं० ललिता प्रसाद मिश्र ने अपने ग्रन्थ आल्हखण्ड की भूमिका में आल्हा को युधिष्ठिर और ऊदल को भीम का साक्षात अवतार बताते हुए लिखा है -
"यह दोनों वीर अवतारी होने के कारण अतुल पराक्रमी थे। ये प्राय: 12वीं विक्रमीय शताब्दी में पैदा हुए और 13वीं शताब्दी के पुर्वार्द्ध तक अमानुषी पराक्रम दिखाते हुए वीरगति को प्राप्त हो गये।ऐसा प्रचलित है की ऊदल की पृथ्वीराज चौहान द्वारा हत्या के पश्चात आल्हा ने संन्यास ले लिया और जो आज तक अमर है और गुरु गोरखनाथ के आदेश से आल्हा ने पृथ्वीराज को जीवनदान दे दिया था ,पृथ्वीराज चौहान के परम मित्र संजम भी महोबा की इसी लड़ाई में आल्हा उदल के सेनापति बलभद्र तिवारी जो कान्यकुब्ज और कश्यप गोत्र के थे उनके द्वारा मारा गया था। वह शताब्दी वीरों की सदी कही जा सकती है और उस समय की अलौकिक वीरगाथाओं को तब से गाते हम लोग चले आते हैं। आज भी कायर तक उन्हें (आल्हा) सुनकर जोश में भर अनेकों साहस के काम कर डालते हैं। यूरोपीय महायुद्ध में सैनिकों को रणमत्त करने के लिये ब्रिटिश गवर्नमेण्ट को भी इस (आल्हखण्ड) का सहारा लेना पड़ा था।"

 सन्दर्भ 

बाहरी कड़ियाँ
आल्हा सैकड़ों साल से कर रहे हैं माँ शारदा की आरती
आल्हा ऊदल की पूरी कहानी

श्रेणी:बुंदेलखंड
श्रेणी:ऐतिहासिक वीर गाथाएँ
श्रेणी:पृथ्वीराज चौहान
मीरा सान्याल

मीरा सान्याल (मीरा हीरानन्दानी, जन्म: 15 अक्टूबर 1961, मृत्यु:11 जनवरी, 2019) एक भारतीय इन्वेस्टमेंट बैंकर और राजनीतिज्ञ थीं। वे एबीएन एमरो बैंक की मुख्य कार्यकारी अधिकारी भी रहीं। मीरा ने निर्दलीय प्रत्याशी के रूप में वर्ष 2009 में दक्षिण मुंबई सीट से लोकसभा चुनाव लड़ा था। वे लंबे समय से सामुदायिक विकास कार्यक्रमों और नीतिगत सुधारों से जुड़ी रहीं।२०१४ में वे एक आम आदमी पार्टी से जुड़ीं तथा लोकसभा चुनाव लड़ा।
 
 प्रारंभिक जीवन और शिक्षा 
मीरा का जन्म कोच्चि में हुआ। उनकी प्रारंभिक शिक्षा कैथेड्रल और जॉन कोनन स्कूल मुंबई, लोरेटो कॉन्वेन्ट, दिल्ली और किले कॉन्वेंट स्कूल, मुंबई से हुई तथा इनसीड, फ्रांस से उन्होने एमबीए की शिक्षा ग्रहण की। साथ ही वे हार्वर्ड बिजनेस स्कूल से 2006 में उन्नत प्रबंधन कार्यक्रम के लिए चयनित हुई। वे चार्टर्ड इंस्टीट्यूट ऑफ बैंकर्स से फ़ेलो और सिडेनहैम कॉलेज, मुंबई से वाणिज्य विषय के साथ स्नातक हैं।

 व्यक्तिगत जीवन 
मीरा सान्याल भारतीय नौसेना के इतिहास में वीरता पुरस्कार पाने वाले तथा कई प्रकाशनों के लेखक और संघ लोक सेवा आयोग (यूपीएससी) के एक सदस्य एडमिरल स्वर्गीय गुलाब मोहनलाल हीरानंदानी और बानो हीरानंदानी की बेटी है। उनका विवाह ए एम पी रिटेल सर्विसेज के निदेशक आशीष जे सान्याल से हुआ। वे डॉ माणिक हीरानन्दानी की बहन हैं। 

 पुरस्कार-सम्मान 
फिलन्थ्रोपिस्ट ऑफ दि ईयर 2011 गैर सरकारी संगठनों के फिक्की परिसंघ के द्वारा। 
वुमेन ऑफ सब्स्टांस अवार्ड 2010 रोटरी क्लब ऑफ इंडिया। 
कर्मवीर पुरस्कार 2008
वुमेन बैंकर ऑफ दि ईयर 2006, भारतीय बिजनेस चैंबर द्वारा।
ए आई ई एस ई सी हॉल ऑफ फेम पुरस्कार, ए आई ई एस ई सी अंतर्राष्ट्रीय कांग्रेस, पोलैंड.

 सन्दर्भ 

 बाहरी कड़ियाँ

 इंडिया टुडे लेख
 Banking to Politics - दि हिन्दू
 अभयारण्य पुरस्कार 2008
 मतदान के लिए बोर्डरूम
 एडमिरल हीरानंदानी

श्रेणी:1961 में जन्मे लोग
श्रेणी:२०१९ में निधन
श्रेणी:जीवित लोग
श्रेणी:आम आदमी पार्टी के राजनीतिज्ञ‎
श्रेणी:भारतीय महिला उद्यमी
श्रेणी:भारतीय महिला राजनीतिज्ञ
श्रेणी:मुंबई के लोग
सैन्य औद्योगिक संकुल

सैन्य औद्योगिक संकुल (Military–industrial complex, या military–industrial–congressional complex) से आशय कानून-निर्माताओं, सेना तथा सेना को सपोर्ट करने के लिए निर्मित सैन्य-औद्योगिक आधार के आपसी सम्बन्ध और उससे सम्बन्धित नीति से है। यह शब्द प्रायः संयुक्त राज्य अमेरिका की सेना के पीछे काम करने वाली प्रणाली के लिए प्रयुक्त होता है। 

श्रेणी:सेनाइस शब्द (सैन्य औद्योगिक संकुल)

का प्रयोग सबसे पहले अमेरिकी राष्ट्रपति इजोंहवो के द्वारा 1961 में अपने विदाई समारोह में किया था। तभी से यह प्रचलित हो गया है।
उर्दू आन्दोलन

thumb|200px|right|ज़ुबान-ए-उर्दू-ए-मुअल्ला नस्तलीक़ में

उन्नीसवीं शताब्दी के मध्य में उर्दू को भारतीय उपमहाद्वीप के सभी मुसलमानों की भाषा तथा सांस्कृतिक-राजनीतिक पहचान की भाषा बनाने का सामाजिक-राजनैतिक प्रयास उर्दू आन्दोलन कहलाता है। यह आन्दोलन मुगल साम्राज्य के पतन के बाद आरम्भ हुआ तथा अलीगढ़ आन्दोलन से इसको बल मिला। उर्दू आन्दोलन का आल इंडिया मुस्लिम लीग तथा पाकिस्तान आन्दोलन पर बहुत प्रभाव पड़ा। इसके अलावा १९५२ में उर्दू के कारण ही पूर्वी पाकिस्तान (वर्तमान बांग्लादेश) में बंगाली भाषा आन्दोलन आरम्भ हुआ।

 इन्हें भी देखें
 नागरी आन्दोलन

श्रेणी:उर्दू
श्रेणी:इस्लाम
बांग्ला भाषा आन्दोलन

right|thumb|300px|२१ फ़रवरी १९५२ को ढाका में आयोजित विशाल प्रदर्शन
right|thumb|300px|२१ फरवरी १९५३ को ढाका विश्वविद्यालय की छात्राएँ बांग्ला भाषा के लिये शान्तिपूर्ण मार्च करते हुए
बांग्ला भाषा आन्दोलन (१९५२) तत्कालीन पूर्वी पाकिस्तान (वर्तमान बांग्लादेश) में संघटित एक सांस्कृतिक एवं राजनैतिक आन्दोलन था। इसे 'भाषा आन्दोलन' भी कहते हैं। आन्दोलन की मांग थी कि बांग्ला भाषा को पाकिस्तान की एक आधिकारिक भाषा की मान्यता दी जाय तथा इसका उपयोग सरकारी कामकाज में, शिक्षा के माध्यम के रूप में, संचार माध्यमों में, मुद्रा तथा मुहर आदि पर जारी रखी जाय। इसके अलावा यह भी मांग थी कि बांग्ला भाषा को बांग्ला लिपि में ही लिखना जारी रखा जाय।

यह आन्दोलन अन्ततः बांग्लादेश मुक्ति संग्राम में परिणित हो गया। १९७१ में इसी के चलते भारत और पाकिस्तान में युद्ध हुआ और बांग्लादेश मुक्त हुआ। बांग्लादेश में २१ फ़रवरी को 'भाषा आन्दोलन दिवस' के रूप में याद किया जाता है तथा इस दिन राष्ट्रीय अवकाश रहता है। इस आन्दोलन तथा इसके शहीदों की स्मृति में ढाका मेडिकल कॉलेज के निकट 'शहीद मिनार' का निर्माण किया गया।

इन्हें भी देखें 
 बांग्लादेश मुक्ति युद्ध
 अन्तरराष्ट्रीय मातृभाषा दिवस
 बांग्ला भाषा

 बाहरी कड़ियाँ
मातृभाषा के लिए क्‍या हम आधी रात में जग सकते हैं?
पहचान के लिए संघर्ष कर रहा है बांग्लादेश

श्रेणी:बांग्ला भाषा
महाभारत (२०१३ फ़िल्म)

महाभारत अमान खान निर्देशित भारतीय पौराणिक कथा नाटक एनिमेटेड फ़िल्म है। फ़िल्म के निर्माता कौशल कांतिलाल गदा एवं धवल जयंतिलाल गदा हैं। फ़िल्म क्रिसमस के अवसर पर २७ दिसम्बर २०१३ को जारी की गई। अमिताभ बच्चन, माधुरी दीक्षित, अजय देवगन, विद्या बालन, सनी देओल, अनिल कपूर, जैकी श्रॉफ, मनोज बाजपेयी, दीप्ती नवल फ़िल्म में विभिन्न पात्रों को आवाज देने के लिए चुने गये हैं। महाभारत को बॉलीवुड की सबसे मंहगी एनिमेटेड फ़िल्म माना जा रहा है।

 स्वर पात्र 
अमिताभ बच्चन - भीष्म
शत्रुघन सिन्हा - कृष्ण
सनी देओल - भीम
अजय देवगन - अर्जुन
अनिल कपूर - कर्ण
माधुरी दीक्षित - दुर्गा या आदि शक्ति
विद्या बालन - द्रौपदी
मनोज बाजपेयी - युधिष्ठिर
अनुपम खेर - शकुनि
दीप्ती नवल - कुन्ती
जैकी श्रॉफ - दुर्योधन

 सन्दर्भ 

 बाहरी कड़ियाँ
 
 
 बीबीसी हिन्दी पर फ़िल्म समीक्षा
आँवला, उत्तर प्रदेश

आँवला (Aonla) भारत के उत्तर प्रदेश राज्य के बरेली ज़िले में स्थित एक नगर है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 जनसांख्यिकी 
2001 की जनगणना के अनुसार यहाँ की कुल जनसंख्या 45,263 थी। इसमें पुरुषों की संख्या 52% और महिलाओं की 48% थी। इस शहर में विधिवत नगर पालिका है। यहाँ की औसत साक्षरता दर उस समय 79% थी जो राष्ट्रीय साक्षरता (59.5%) से काफी अधिक है। उस समय (2001 में) यहाँ 91% पुरुष और 69% महिलाएँ साक्षर थीं। कुल जनसंख्या का 15% उन बच्चों का था जिनकी आयु 6 वर्ष से कम थी।

 इतिहास 
इस क्षेत्र में अत्यधिक संख्या में आंवले के पेड़ होने के कारण इस जगह का नाम आँवला पड़ा जो शुद्ध हिन्दी शब्द आमला का अपभ्रंश है। 

रुहेलों के शासन काल (1730-1774) में यहाँ 1700 मस्जिदें व 1700 कुएँ हुआ करते थे। उस समय दुनिया के सबसे खूबसूरत शहर बुखारा में इसकी तुलना की जाती थी। सन् 1774 में अंग्रेजों व अवध (लखनऊ) के नवाब ने मिलकर आँवला को खूब लूटा और पूरी तरह से नष्ट कर दिया। सन् 1801 के बाद नेस्तनाबूद खण्डहरों पर यह शहर फिर से बसाया गया। सन् 1730 से 1774 तक आँवला रुहेलखण्ड रियासत की राजधानी रहा।

इतिहासकारों के अनुसार सन् 1200 के आसपास आँवला में दिल्ली के सुल्तानों का टकसाल था जहाँ सिक्के ढला करते थे। 500 वर्षो तक रुहेलों के आने से पूर्व आँवला कठेरिया राजपूतों का गढ़ हुआ करता था। उस समय यहाँ के जमींदार राजा कहलाते थे। यहाँ कठेरिया राजाओं में खड्गसिंह, हरसिंह देव व रामसिंह काफी प्रसिद्ध हुए।
 
दिल्ली के सुल्तान नासिरुद्दीन महमूद ने सन् 1254, बलवन और जलालुद्दीन खिलजी ने सन् 1291 और फिरोजशाह तुगलक ने सन् 1379 से 1385 के मध्य यहाँ पर बड़ी सेनाओं के साथ आक्रमण करके राजपूतों को दबाया। दुर्जनसिंह यहाँ के अन्तिम राजा थे। सन् 1730 में रुहेलों ने आँवला पर अधिकार किया। रुहेलों के अली मोहम्मदखाँ, बख्शी सरदारखाँ और अहमदखाँ यहाँ के नवाब हुए।
 
अंग्रेजो ने इस शहर पर आक्रमण करके कब्जा कर लिया और आँवला के स्थान पर बरेली को रुहेलखण्ड का मुख्यालय बनाया। आँवला को केवल तहसील रहने दिया। सन् 1857 में आँवला 11 महीने अंग्रेजों से आज़ाद रहा। उस समय कल्लनखाँ यहाँ के नाजिम बने। सन् 1920 के बाद सभी स्वतन्त्रता आन्दोलनों में यहाँ की जनता ने हिस्सा लिया, यातनाएँ झेलीं और जेल भी गये।आँवला की कहानी - एक झलक  अभिगमन तिथि: 28 दिसम्बर 2013

 इन्हें भी देखें 
 बरेली ज़िला
 आँवला (फल)
 श्याम बहादुर वर्मा

 बाहरी कड़ियाँ
 आँवला की कहानी - एक झलक डॉ॰ राममनोहर लोहिया राजकीय महाविद्यालय आँवला-बरेली की वेबसाइट से

 सन्दर्भ 

श्रेणी:बरेली ज़िला
श्रेणी:उत्तर प्रदेश के नगर
श्रेणी:बरेली ज़िले के नगर
माइकल शूमाकर

माइकल शूमाकर (जन्म 3 जनवरी 1969) जर्मनी के पूर्व रेसिंग ड्राइवर हैं। शूमाकर सात बार के फ़ॉर्मूला-वन वर्ल्ड चैम्पियन हैं और व्यापक रूप से सर्वकालिक फ़ॉर्मूला वन के महान चालक के रूप में जाने जाते हैं।

दिसम्बर २०१३ में स्कीईंग दुर्घटना में वे बुरी तरह घायल हुए व कोमा में चले गए। उसके बाद इलाज के दौरान कोमा से बाहर आने में उन्हें कई माह का समय लगा था।

 सन्दर्भ 

 बाहरी कड़ियाँ
 
 
 मर्सिडीज जीपी आधिकारिक वेबसाइट से - प्रोफाइल
 Kartcenter and Museum (कार्टसेन्टर और संग्राहलय)
 Kartteam Kaiser-Schumacher-Muchow (कार्टटीम कैसर शूमाकर मुचो)
 Formula1.com प्रोफाइल
 माइकल शूमाकर के करियर के आंकड़े
 माइकल शूमाकर के बारे में समाचार आँकड़े
 
 

श्रेणी:1969 में जन्मे लोग
श्रेणी:जर्मनी के लोग
श्रेणी:फ़ॉर्मूला वन रेसर
श्रेणी:जर्मनी के खिलाड़ी
ओबेरॉय ट्रिडेंट

अंगूठाकार|ओबेरॉय ट्रिडेंट
ओबेरॉय और ट्रिडेंट पांच सितारा विलासिता प्रदान करने वाले होटल ब्राण्डों में से काफी नामी गिरामी ब्रांड हैं। ये ब्रांड कभी कभी ओबेरॉय होटल्स एवं रिसॉर्ट्स के अधिकार क्षेत्र में आते हैं। इनके मिले जुले सहभागी रूप को, जबकि ये किसी काम्प्लेक्स में एक साथ ही स्थित होते हैं, ओबेरॉय ट्रिडेंट कहा जाता है। यह भारत के कई शहरों तथा विश्व के कई स्थानों में ओबेरॉय होटल्स एवं रिसॉर्ट्स की क्षत्र छाया में अपनी बहुमूल्य सेवाएँ प्रदान करते हैं।

 इतिहास 
इन होटलों को पहले ओबेरॉय टावर्स या ओबेरॉय शेरटन के नाम से जाना जाता था पर बाद में हिल्टन होटल्स कारपोरेशन तथा ओबेरॉय होटल्स एवं रिसॉर्ट्स के बीच चलीं व्यापारिक नीतियों के चलते इन्हें हिल्टन टावर्स नाम दे दिया गया। यह नाम २००४ से अनवरत २००८ तक चलता रहा। बाद में कुछ फेर बदल हुआ तथा अप्रैल २००८ में इसका नाम हिल्टन टावर्स से बदल के फिर से ट्रिडेंट टावर्स कर दिया गया।

 स्वामित्व 
ओबेरॉय परिवार अपनी पैत्रक परंपरा से इस का स्वामित्व करते आ रहे हैं। ३२.११ % बढ़त के साथ पी आर एस महोदय ई आई एच लिमिटेड के मुख्य शेयर धारक हैं।

 सेवाएँ
इन होटलों की सबसे खास बात बहुत ही अच्छे प्रकार से प्रशिक्षित एवं उत्साही स्टाफ का होंना है जो कि असाधारण रूप से ध्यानपूर्वक सेवाएँ प्रदान करते हैं। इस समूह के विलासिता होटल श्रेणियों नें अपनी खास सेवाओं के चलते विश्व के विलासी होटलों की सूची में अपने लिए विशिष्ट स्थान बना लिया है।

२००८ के आतंकी हमले 
२६ नवम्बर २००८ को एक साजिश के तहत हुए आतंकी हमलों में इन होटलों पर भी हमला हुआ जिसका व्यापक असर रहा। आतंकियों नें बड़ी ही निर्दयता से कुल ३२ स्टाफ एवं अतिथियों का क़त्ल कर दिया। इस दौरान होटल ३ दिनों तक आतंकियों की गतिविधियों से ग्रस्त रहा।

 होटलों की सूची 
 ओबेरॉय होटल्स एंड रिसॉर्ट्स तथा ट्रिडेंट होटल्स के अंतर्गत निम्न लिखित स्थानों पर निम्नलिखित नामों से होटल सेवाएँ प्रदान की जाती हैं - 

 ओबेरॉय होटल्स एंड रिसॉर्ट्स 
 भारत में 
 * दि ओबेरॉय, नयी दिल्ली   
 * दि ओबेरॉय, बंगलौर   
 * दि ओबेरॉय ग्रैंड, कोलकाता   
 * दि ओबेरॉय, मुंबई   
 * दि ओबेरॉय अमरविलास, आगरा   
 * दि ओबेरॉय राजविलास, जयपुर   
 * दि ओबेरॉय उदयविलास, उदयपुर   
 * वाइल्ड फ्लावर हॉल, शिमला इन दि हिमालयाज   
 * दि ओबेरॉय चेसिल, शिमला  
 * दि ओबेरॉय, मोटर वेसल, वृंदा, बेक वाटर क्रूजर केरला  
 * दि ओबेरॉय वन्य विलास, रणथंबौर   
 * दि ओबेरॉय, गुडगाँव 

 इंडोनेशिया में 
 * दि ओबेरॉय, बाली  
 * दि ओबेरॉय, लोम्बोर्क 

 मॉरिशस में 
 * दि ओबेरॉय मॉरिशस 

 सऊदी अरबिया में 
 * दि ओबेरॉय, मदीना 

 यू ए ई में 
 * दि ओबेरॉय, दुबई 

 ट्रिडेंट होटल्स 
 भारत में 
 * ट्रिडेंट, आगरा  
 * ट्रिडेंट, भुवनेश्वर  
 * ट्रिडेंट, चेन्नई  
 * ट्रिडेंट, कोइम्बटोर  
 * ट्रिडेंट, कॉअचिन  
 * ट्रिडेंट, गुडगाँव  
 * ट्रिडेंट, जयपुर  
 * ट्रिडेंट, बांद्रा कुरला, मुंबई  
 * ट्रिडेंट, नरीमन पॉइंट, मुंबई  
 * ट्रिडेंट, उदयपुर 
 
 भारत के अन्य होटल समूह 
 * क्लार्केस होटल शिमला  
 * मैड़ेंस होटल . दिल्ली 

 सन्दर्भ 

श्रेणी:होटल
छत्तीसगढ़ एक्सप्रेस

thumb|right|छत्तीसगढ़ एक्सप्रेस

छत्तीसगढ़ एक्सप्रेस बहुत ही सुप्रसिद्ध एक्सप्रेस है जो की बिलासपुर और अमृतसर को जोड़ती है। इसे छतीसगढ़ एक्सप्रेस के नाम से इसलिए जाना जाता है क्यूंकि यह ट्रेन इस स्थान का प्रतिनिधित्व करती है। इसकी शुरुआत सबसे पहले १९७७ में भोपाल – बिलासपुर छत्तीसगढ़ आँचल एक्सप्रेस के रूप में हुई थी तथा यह बिलासपुर एवं हबीबगंज के बीच चला करती थी।

 इतिहास 
यह पहली ऐसी ट्रेन थी जो आंशिक ग्रामीण क्षेत्र हबीबगंज के स्टेशन से चली थी। १९८० में इस ट्रेन का परिपथ बढ़ा कर भोपाल के मुख्य स्टेशन तक कर दिया गया। बाद में १९८७ में इसे बढ़ा के हज़रत निजामुद्दीन तक कर दिया गया तथा दूसरी तरफ दिल्ली के नयी दिल्ली स्टेशन तक कर दिया गया। इसके परिपथ में अंतिम बढ़ोत्तरी सन १९९० में हुई जब इसे बढा कर अमृतसर तक कर दिया गया।

 परिपथ 
यह ट्रेन छत्तीसगढ़, महाराष्ट्र, मध्य प्रदेश, उत्तर प्रदेश, दिल्ली, हरियाना और पंजाब से होकर चलती है। ८१ स्टोपेजों तथा २५१ अन्तस्थ स्टेशन आदि से होकर जाने वाली यह ट्रेन, अपने सफ़र के दौरान २०११ किलो मीटर की दूरी तय करती है। यह ट्रेन जब बिलासपुर से चलती है तो इसे १८२३७ कहा जाता है वहीँ जब यह अमृतसर से चलती है तो इसे १८२३८ कहा जाता है।

स्टेशन –

अपने दैनिक क्रम में यह ट्रेन निम्नलिखित स्टेशन्स से गुजरती है –

 सामान्य जानकारी 
यह एक एक्सप्रेस ट्रेन है जो की अपनी सेवा दैनिक रूप से प्रदान करती है। इस ट्रेन में कुल २४ कोच होते हैं जिनका विवरण निम्वत है –

एस एल आर, जी १, जी २, एच ए १, ए १, बी १, बी २, बी ३, एस १२, एस ११, पी सी, एस १०, एस ९, एस ८, एस ७, एस ६, एस ५, एस ४, एस ३, एस २, एस १, जी ३, जी ४, एस एल आर, एस पी।

इसे बिलासपुर से नागपुर तक इटारसी शेड का वैप ४ तथा नागपुर से  हज़रत निजामुद्दीन तक वैप ७ मिलता है एवं अंत में हजरत निजामुद्दीन से अमृतसर तक डब्ल्यू डी पी ४ बी मिलता है।

 सन्दर्भ 

श्रेणी:मेल एक्स्प्रेस ट्रेन
स्पेक्ट्रमी सूर्यदर्शी

right|thumb|300px|स्पेक्ट्रमी दूरदर्शी का कार्य-सिद्धान्त
स्पेक्ट्रमी सूर्यदर्शी या एकवर्ण सूर्यदर्शक (स्पेक्ट्रोहेलियोस्कोप) एक प्रकार का सौर दूरदर्शी है जो किसी चुने हुए तरंगदैर्घ्य में सूर्य को देखने के लिए उपयोग किया जाता है। इसका विकास १९२४ में जॉर्ज एलरी ने किया था। 

 परिचय 
स्पेक्ट्रम सूर्यचित्री में जिस सिद्धांत का उपयोग हुआ है उसी के आधार पर हेल ने १९२४ में दृष्टि द्वारा निरीक्षण के लिए एकवर्ण सूर्यदर्शक यंत्र बनाया। 

इस यंत्र में सूर्य का प्रकाश एक स्थिरदर्शी (सीलोस्टैट) के द्वारा क्षैतिज दिशा में परावर्तित होकर एक ताल पर गिरता है जो सूर्य का प्रतिबिंब एक छिद्र पर बनाता है। इस छिद्र से होकर बाहर जानेवाला प्रकाश एक अवतल दर्पण पर गिरता है जो उसे एक समांतर प्रकाश-किरण-समूह के रूप में लगभग क्षैतिज दिशा में एक समतल व्यांभग झरझरी (डफ्रैिक्शन ग्रेटिंग) की ओर परावर्तित करता है। यह झरझरी परावर्तनवाली होती हैं और छिद्र के ठीक नीचे लगी रहती है। व्याभंजित (डिफ्रैक्टेड) किरण दूसरे अवतल दर्पण पर पड़ती है, जो पहले दर्पण के नीचे लगा रहता है और इसके कारण किरणें दूसरे छिद्र के धरातल में, जो पहले छिद्र के नीचे होता है, संगमित (फ़ोकस) हो जाती हैं। दोनों छिद्र एक ही पटरी पर आरोपित रहते हैं और एक मोटर द्वारा क्षैतिज समतल में वेग से दोलन करते हैं। घुमाए जानेवाले छिद्रों के स्थान में दो आयताकार त्रिपार्श्वा का भी प्रयोग किया जा सकता है, जो स्थिर छिद्रों के सामने लगे रहते हैं और एक ही अक्ष पर आरोपित रहते हैं, जिसे मोटर द्वारा घुमाया जाता है। पहले त्रिपार्श्व के घूमने से पहले छिद्र पर सौर प्रतिबिंब के विविध भाग पड़ते हैं और फिर परिणामस्वरूप वर्णविभंजन के पश्चात् दूसरे छिद्र पर पड़ते हैं। इस दूसरे त्रिपार्श्व के घूमने के कारण एकवर्णीय प्रकाश में बड़ा सौर प्रतिबिंब दिखाई पड़ता है जो अक्षुताल द्वारा देखा और जाँचा जा सकता है। टिमटिमाहट को दूर करने के लिए त्रिपार्श्वा को बड़े वेग से घुमाते हैं। दृष्टिस्थिरता के कारण निरीक्षक को सूर्य का एक समूचा भाग एकवर्णीय प्रकाश में दिखलाई पड़ता है। इस यंत्र से सौर वायुमंडल की कोमल रचना दृश्य हो जाती है और इस प्रकार यह यंत्र नित्य परिवर्तित होती रहनेवाली सौर घटनाओं के अध्ययन में बड़ा उपयोगी सिद्ध हुआ है।

ऊपर जो कुछ वर्णन किया गया है उससे पता चलता है कि एकवर्णसूर्यचित्रक और एकवर्ण सूर्यदर्शक वास्तव में एकवर्णी हैं, क्योंकि वे वर्णक्रम से एक विकिरण को अलग कर लेते हैं। वर्तमान समय में भिन्न भिन्न प्रकार के ऐसे वर्णावरोधक बनाकर भी यह प्रश्न सुलझाया गया है जो वर्णक्रम से बहुत ही सूक्ष्म पट्ट (बैंड) बाहर आने देते हैं। पट्ट की सूक्ष्मता ०.५ ऐंगस्ट्रम तक हो सकती है। इस प्रकार के वर्णविरोधकों का निर्माण व्यतिकरण (इंटरफ़ियरेंस) और ध्रवण (पोलैराइज़ेशन) के भौतिक सिद्धांतों पर आधृत है। जब सूर्य के लिए इन वर्णाविरोधकों का प्रयोग किया जाता है तो ज्योतिविद् सूर्य के समूचे भाग या अंश का फोटो एकवर्णीय प्रकाश में ले सकते हैं। समूचा फोटोग्राफ़ एक सेकेंड के अल्प खंड में ही उतारा जा सकता है।

 इन्हें भी देखें
स्पेक्ट्रम सूर्यचित्री (स्पेक्ट्रोहेलियोग्राफ)

सन्दर्भ

श्रेणी:प्रकाशीय यंत्र
श्रेणी:भौतिकी आधार
श्रेणी:भौतिकी
बूबली जॉर्ज वर्घीज़

बूबली जॉर्ज वर्घीज़ (जन्म २१ जून १९२७), जिन्हें प्रायः बी जी वर्घीज़ नाम से जाना जाता है, एक वरिष्ठ भारतीय पत्रकार हैं, एवं भारत के कुछ प्रमुख समाचार पत्रों जैसे हिन्दुस्तान टाइम्स (1969–75) एवं इण्डियन एक्स्प्रेस (1982–86) के सम्पादक रहे हैं। इन्हें १९७५ में पत्रकारिता के क्षेत्र में अभिन्न योगदान हेतु रेमन मैगसेसे पुरस्कार से सम्मानित किया गया था। वर्ष १९८६ से ये एक सामाजिक विज्ञान संबंधी विचारशाला सेंटर फ़ॉर पॉलिसी रिसर्च, नई दिल्ली से भी जुड़े रहे हैं।  

  

वर्घीज़ ने अपनी आरंभिक शिक्षा दून स्कूल, देहरादून से ली थी। उसके उपरांत दिल्ली के सेंट स्टीफ़न्स कॉलिज से अर्थ-शास्त्र में स्नातक एवं ट्रिनिटी कॉलिज, कैम्ब्रिज से स्नातकोत्तर डिगरी. प्राप्त की है। अपने दून स्कूल प्रवास के दौरान इन्होंने द दून स्कूल वीकली पत्रिका का भी संपादन किया था।प्रथम घ्राफ़्ट: Witness to the Making of Modern India, वर्घीज़, बी जी, पृ. ६४

 सन्दर्भ 

श्रेणी:1926 में जन्मे लोग
श्रेणी:जीवित लोग
श्रेणी:द दून स्कूल अल्युम्नी
श्रेणी:भारतीय पत्रकार
श्रेणी:रेमन मैगसेसे पुरस्कार विजेता भारतीय
श्रेणी:रेमन मैगसेसे पुरस्कार विजेता
श्रेणी:सेंट स्टीफ़न्स कालिज, दिल्ली अल्युम्नी
श्रेणी:भारतीय समाचारपत्र सम्पादक
श्रेणी:कैम्ब्रिज विश्वविद्यालय अल्युम्नी
लोकप्रिय जालस्थलों में प्रयुक्त भाषाएँ

thumb| फेसबुक
लोकप्रिय जालस्थलों के बारे में एक बात सर्वनिष्ट है कि वे सभी गतिक (डायनेमिक) हैं। उन जालस्थलों के तीन प्रमुख अवयव हैं-
 सर्वर साइड या बैक-एण्ड
 क्लाएण्ट साइड या फ्रॉण्ट-एण्ड
 डेटाबेस

+ कुछ सर्वाधिक लोकप्रिय जालस्थलों में प्रयुक्त प्रोग्रामन भाषाएँ* जालस्थल लोकप्रियता(अनन्य आगन्तुक)google.com - The 1000 most-visited sites on the web  फ्रॉण्ट-एण्ड(क्लाएण्ट-साइड) बैक-एण्ड(सर्वर साइड) डेटाबेस टिप्पणी गूगल_डॉट_कॉमsearchenginewatch.com - Google Hits the Billion Monthly Unique Visitors Mark  1,000,000,000 जावास्क्रिप्ट C, C++, Go,Rob Pike (2012). Go at Google. Presentation at the ACM conference on Systems, Programming, Languages and Applications: Software for Humanity (SPLASH). Java, Python, PHP BigTable The most used search engine in the world फेसबुक_डॉट_कॉम  880,000,000 जावास्क्रिप्ट PHP, C++, Java, Python, FBML,Ajax, Erlang, D, Xhp MySQL The most visited social networking site YouTube.com 800,000,000 Flash, जावास्क्रिप्ट C, Python, Java MySQLThe most visited video sharing site याहू 590,000,000 जावास्क्रिप्ट PHP MySQL Yahoo is presently transitioning to node.js Live.com 490,000,000 जावास्क्रिप्ट ASP.NET Microsoft SQL Server  MSN.com 440,000,000 जावास्क्रिप्ट ASP.NET Microsoft SQL Server An email client, for simple use. Mostly known as "messenger". Wikipedia.org 410,000,000 जावास्क्रिप्ट PHP MySQL, MariaDB "MediaWiki" is programmed in PHP; free online encyclopedia ब्लॉगर 340,000,000 जावास्क्रिप्ट Python BigTable  Bing 230,000,000 जावास्क्रिप्ट ASP.NET Microsoft SQL Server  ट्विटर_डॉट_कॉम 160,000,000 जावास्क्रिप्ट C++, Java, Scala  140 characters social network वर्डप्रेस_डॉट_कॉम 130,000,000 जावास्क्रिप्ट PHP MySQL  आमेजन_डॉट_कॉम 110,000,000 जावास्क्रिप्ट Java, J2EE, C++, Perl  Popular internet shopping site इ_बे_डॉट_कॉम 88,000,000 जावास्क्रिप्ट Java Oracle Database Online auction house Linkedin.com 80,000,000 जावास्क्रिप्ट Java, Scala  World's largest professional network

*data on programming languages are based on:
 HTTP Header information
 Request for file types

 सन्दर्भ 

 बाहरी कड़ियाँ

 
 
 
 
 
 

श्रेणी:प्रोग्रामन भाषाएँ
कोरी एंडरसन

कोरी जेम्स एण्डरसन (Corey James Anderson; जन्म १३ दिसम्बर १९९०) न्यूज़ीलैंड के एक क्रिकेट खिलाड़ी हैं। वो क्राइस्टचर्च से हैं और उत्तर जिला क्रिकेट टीम की और से खेलते हैं।Corey Anderson (कोरी एण्डरसन) , क्रिकेट आर्काइव, अभिगम तिथि: १ जनवरी २०१४ उन्होंने १६ जून २०१३ को अन्तरराष्ट्रीय एकदिवसीय क्रिकेट में इंग्लैण्ड के विरुद्ध पदार्पण करते हुए न्यूज़ीलैण्ड के लिए एक दिवसीय अंतर्राष्ट्रीय कैप प्राप्त की। उन्होंने १ जनवरी २०१४ को वेस्टइंडीज के ख़िलाफ़ क्वींसटाउन में खेलते हुए १७ वर्ष पुराने सबसे तेज शतक पूर्ण करने के शाहिद अफ़रीदी के कीर्तिमान को पछाड़ते हुए अपने नाम किया। उन्होंने मात्र 36 गेंदों में शतक पूर्ण किया।
 सन्दर्भ 

श्रेणी:1990 में जन्मे लोग
श्रेणी:क्रिकेट खिलाड़ी
श्रेणी:क्राइस्टचर्च के लोग
अवन्तिपोरा

अवंतीपोरा (Awantipora) भारत के जम्मू और कश्मीर राज्य के पुलवामा ज़िले में स्थित एक नगरपंचायत है। यह ज़िले में तहसील का दर्जा रखता है।"Jammu, Kashmir, Ladakh: Ringside Views," Onkar Kachru and Shyam Kaul, Atlantic Publishers, 1998, ISBN 9788185495514"District Census Handbook, Jammu & Kashmir ," M. H. Kamili, Superintendent of Census Operations, Jammu and Kashmir, Government of India"Restoration of Panchayats in Jammu and Kashmir," Joya Roy (Editor), Institute of Social Sciences, New Delhi, India, 1999"Land Reforms in India: Computerisation of Land Records," Wajahat Habibullah and Manoj Ahuja (Editors), SAGE Publications, India, 2005, ISBN 9788132103493

 विवरण 
अवन्तिपोरा राष्ट्रीय राजमार्ग 44 (पुराना नाम राष्ट्रीय राजमार्ग 1ए) अनन्तनाग और श्रीनगर के मध्य में पड़ता है। अवन्तिपोरा का नाम राजा अवन्ति वर्मन के नाम पर पड़ा जिन्होंने यहाँ पर अवंती स्वामी मंदिर सहित कई एतेहासिक हिन्दू मन्दिर बनवाये। राजा ललितादित्य द्वारा बनवाए गये मन्दिरों के भी यहाँ अवशेष मिलते हैं। यह सभी मन्दिर भारतीय पुरातत्त्व सर्वेक्षण विभाग द्वारा संरक्षित किये गये हैं।

जनसांख्यिकी
भारत की जनगणना २०११ के अनुसार यहाँ की जनगणना 12,647 है जिसमें 8,982 पुरुष तथा 3,665 महिलाएँ हैं। लिंगानुपात दर केवल 408 है जो कि राज्य दर 889 से काफी कम है।  0-6 वर्ष के मध्य बच्चों की जनसंख्या 1,910 है जो कि नगर की कुल आबादी का 15.10% है तथा इनके मध्य लिंगानुपात दर राज्य दर 862 की तुलना में 760 है।  यहाँ की साक्षरता दर 81.75% है जो कि राज्य दर 67.16% से अधिक है। 

धर्म

यहाँ का प्रमुख बहुसंख्यक धर्म इस्लाम है, जो कि कुल जनसंख्या का 61.70% हैं।अन्य अल्पसंख्यक धर्म हिन्दू 36.48%, सिक्ख 1.45%, ईसाई 0.69%, बौद्ध 0.05% तथा जैन 0.01% हैं। 0.17% लोगों ने अपने धर्म का उल्लेख नहीं किया है। 

एम्स अवंतीपोरा
दक्षिण कश्मीर के अवंतीपोरा में आगामी एम्स में एमबीबीएस का पहला बैच अगस्त 2021 में शुरू होगा।  श्रीनगर में अस्थायी आवास।

एयर फ़ोर्स स्टेशन
अवन्तिपुर एयर फ़ोर्स स्टेशन अवन्तिपोरा के निकट मंगलपोरा कस्बे में स्थित है।

 इन्हें भी देखें 
 पुलवामा ज़िला
मार्तंड (सूर्य) मंदिर

 सन्दर्भ 

श्रेणी:जम्मू और कश्मीर के शहर
श्रेणी:पुलवामा ज़िला
श्रेणी:पुलवामा ज़िले के नगर
देवेन्द्र स्वरूप

अंगूठाकार|राष्ट्रीय स्वयंसेवक संघ
देवेन्द्र स्वरूप (जन्म: 30 मार्च 1926 - निधन : 14 जनवरी, 2019, दिल्ली) राष्ट्रीय स्वयंसेवक संघ के पूर्व प्रचारक, पाञ्चजन्य (पत्र) के पूर्व सम्पादक, भारतीय इतिहास तथा संस्कृति के गहन अध्येता है। 88 वर्ष की आयु में वे आज भी पूर्ण रूप से सक्रिय रहते हुए राष्ट्रवादी पत्रकारिता के लिये समर्पित हैं। जीवन में सादगी और विचारधारा से क्रान्तिकारी सोच के कारण उन्हें मीडिया में विशेष रूप से जाना जाता है।

पाञ्चजन्य, मंथन और नवभारत टाइम्स में समय-समय पर विभिन्न विषयों पर लिखे गये लेखों की पुस्तक माला का लोकार्पण भारत के पूर्व प्रधानमन्त्री अटल बिहारी वाजपेयी ने किया। 
 संक्षिप्त परिचय 
ब्रिटिश राज में 30 मार्च 1926 को तत्कालीन संयुक्त प्रान्त आगरा व अवध के मुरादाबाद जिले में काँठ नामक कस्बे में जन्मे देवेन्द्र स्वरूप के माता-पिता दोनों ही स्वतन्त्रता आन्दोलन में सक्रिय रूप से काम कर रहे थे जिसके कारण उन्हें पहले दसवीं फिर बारहवीं कक्षा में विद्यालय से निष्कासित किया गया। वकौल देवेन्द्र स्वरूप उस समय पूरे देश में स्वतन्त्रता की लहर चल रही थी अत: वे भी उसमें शामिल हो गये। लेकिन कुछ समय बाद उन्हें परीक्षा देने की अनुमति मिल गयी।देवेन्द्र स्वरूप जी से डा॰ मनोज चतुर्वेदी एवं डा॰ प्रेरणा चतुर्वेदी की बातचीत , अभिगमन तिथि: 3 जनवरी 2014

काशी हिन्दू विश्वविद्यालय से सन् 1947 में बी॰एससी॰ किया। उसके बाद वे सन् 1947 में संघ के पूर्णकालिक प्रचारक हो गये। अगले वर्ष जब संघ पर प्रतिबन्ध लगा तो उन्हें गिरफ़्तार करके गाजीपुर जेल में रक्खा गया। 1948 में जब संघ ने प्रतिबन्ध के विरोध में सत्याग्रह शुरू किया और अटल जी भूमिगत (अण्डरग्राउण्ड) हो गये तो उन्होंने काशी से शुरू की गयी पत्रिका चेतना के सम्पादन का दायित्व सम्हाला।प्रवक्ता डॉट कॉम

1961 में लखनऊ विश्वविद्यालय से इतिहास विषय में .एम॰ए॰ किया। उसके पश्चात् प्राचीन भारत में राष्ट्रीय एकता की प्रक्रिया विषय पर पीएच॰डी॰ की। सन् 1961 में उन्होंने संघ से अनुमति लेकर विवाह कर लिया और 1964 में वे दिल्ली आ गये। आजकल पूर्वी दिल्ली के मयूर विहार (फेज-वन) में रह रहे हैं।

1968 में पाञ्चजन्य लखनऊ से दिल्ली स्थानान्तरित हो गया। संघ के आदेश पर उन्होंने कुछ वर्षों तक पाञ्चजन्य का सम्पादन किया। अपने परिवार के साथ रहते हुए चेतना, राष्ट्रधर्म, पाञ्चजन्य, मंथन और नवभारत टाइम्स में समय-समय पर विभिन्न विषयों पर अब भी लेख लिखते रहते हैं।अंगूठाकार|काशी म्ंदिर्
देवेन्द्र जी की पुस्तकों के बहाने देश और काल पर सामयिक चिन्तन , अभिगमन तिथि: 3 जनवरी 2014

 पुस्तकें
प्रभात प्रकाशन नई दिल्ली ने देवेन्द्र स्वरूप की निम्न पुस्तकें प्रकाशित की हैं:
 
संघ : बीज से वृक्ष, 
संघ : राजनीति और मीडिया, 
अयोध्या का सच, 
जाति-विहीन समाज का सपना।
सभ्यताओं के संघर्ष में भारत कहां!

 सन्दर्भ 

 इन्हें भी देखें
 राजेन्द्र सिंह (रज्जू भैया)

 बाहरी कड़ियाँ
 देवेन्द्र स्वरूप जी से डा॰ मनोज चतुर्वेदी एवं डा॰ प्रेरणा चतुर्वेदी की बातचीत - प्रवक्ता डॉट कॉम
 देवेन्द्र जी की पुस्तकों के बहाने देश और काल पर सामयिक चिंतन - पाञ्चजन्य डॉट कॉम

श्रेणी:संघ परिवार के नेता
श्रेणी:1926 में जन्मे लोग
श्रेणी:राष्ट्रीय स्वयंसेवक संघ के सदस्य
श्रेणी:जीवित लोग
संजय सिंह

संजय सिंह एक नेता और आम आदमी पार्टी की कोर समिति के सदस्य है। इन्होने भारत में भ्रष्टाचार के खिलाफ हुए आंदोलन का नेतृत्व किया था।

व्यक्तिगत जीवन
संजय सिंह का जन्म भारत के उत्तर प्रदेश राज्य में स्थित सुल्तानपुर में हुआ था। उन्होंने 2000 में उड़ीसा स्कूल ऑफ़ माइनिंग इंजीनियरिंग से खनन अभियांत्रिकी में डिप्लोमा किया था।

समाज-कार्य
संजय सिंह ने 1998 में 'आजाद समाज सेवा समिति' नाम की एक सामाजिक संगठन की स्थापना की। यह संगठन सुल्तानपुर के हसनपुर गांव में "शाहिद चंद्रशेखर आजाद बालिका विद्यालय" चलाता है। यह विद्यालय सस्ती फीस पर एवं योग्य गरीब बच्चों के लिए मुफ्त में शिक्षा प्रदान करता है।

इन्हें भी देखें
जन लोकपाल विधेयक 
इंडिया अगेंस्ट करप्शन
टीम अन्ना

सन्दर्भ

श्रेणी:1972 में जन्मे लोग
श्रेणी:जीवित लोग
श्रेणी:आम आदमी पार्टी के राजनीतिज्ञ
श्रेणी:भारतीय सामाजिक कार्यकर्ता
श्रेणी:सुल्तानपुर में जन्मे लोग
काँठ

काँठ (Kanth) भारत के उत्तर प्रदेश राज्य के मुरादाबाद ज़िले में स्थित एक नगर है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
भौगोलिक दृष्टि से काँठ  अक्षांश-देशान्तर पर अवस्थित है। यह नगर रामगंगा नदी के दाहिने किनारे पर समुद्र तल से 655 फुट की ऊँचाई पर बसा हुआ है। यहाँ पर संयुक्त प्रान्त आगरा व अवध के जमाने से अवध एण्ड रुहेलखण्ड रेलवे का बहुत पुराना रेलवे स्टेशन भी है। इसके अलावा धामपुर से मुरादाबाद जाने वाली सड़क पर स्थित होने के कारण यह नगर कोलकाता से  दूर है। उत्तर रेलवे के अलावा यह नगर उत्तर प्रदेश राज्य सड़क परिवहन निगम के माध्यम से सम्पूर्ण उत्तर प्रदेश से भी जुड़ा हुआ है। काँठ एक विधानसभा निर्वाचनक्षेत्र भी है।

 इन्हें भी देखें 
 मुरादाबाद ज़िला

 सन्दर्भ 

श्रेणी:मुरादाबाद ज़िला
श्रेणी:उत्तर प्रदेश के नगर
श्रेणी:मुरादाबाद ज़िले के नगर
थैलेट

thumb|right|थैलेटों की सामान्य रासायनिक संरचना। (R और R' सामान्य स्थानधारक हैं।)
थैलेट (अंग्रेजी:Phthalates) या थैलेट एस्टर, थैलिक अम्ल के एस्टर हैं और मुख्य रूप से अभिघट्यकों (plasticizers; वो पदार्थ जिन्हें प्लास्टिक में लचीलापन, पारदर्शिता, टिकाऊपन बढ़ाने और दीर्घायु के लिए मिलाया जाता है) के रूप में इस्तेमाल किये जाते हैं। इन्हें मुख्य रूप से पॉलीविनाइल क्लोराइड (पीवीसी) को नरम करने के लिए इस्तेमाल किया जाता है। संयुक्त राज्य अमेरिका, कनाडा और यूरोपीय संघ में कई उत्पादों से थैलेटों को स्वास्थ्य संबंधी कारणों के कारण चरणबद्ध तरीके से बाहर किया जा रहा है। 2010 तक बाजार में थैलेट अभिघट्यकों युक्त उत्पादों का वर्चस्व था; किंतु कानूनी प्रावधानों और पर्यावरण के प्रति बढ़ रही जागरूकता के कारण अब विभिन्न उत्पादकों को गैर थैलेट अभिघट्यकों का उपयोग करने के लिए मजबूर होना पड़ा है।

वो प्लास्टिक जिसमें इन्हें मिलाया जाता है के साथ किसी प्रकार का कोई सहसंयोजक बंध न होने के कारण थैलेटों को आसानी से पर्यावरण में मुक्त किया जा सकता है, जैसे जैसे प्लास्टिक पुराना होता है और टूटता है थैलेटों का पर्यावरण में होने वाला रिसाव भी बढ़ता जाता है। लोग आमतौर पर थैलेट के संपर्क में आते हैं और ज्यादातर अमेरिकियों के मूत्र में कई थैलेटों के मेटाबोलाइट्स पाये गये हैं। क्योंकि थैलेट अभिघट्यक रसायनिक रूप से पीवीसी से जुड़े नहीं रहते इस लिए यह रिस कर या उद्वाष्पित होकर आसानी से पानी और भोजन या वातावरण में घुल सकते हैं और इस प्रकार कोई भी व्यक्ति इनके प्रत्यक्ष अथवा अप्रत्यक्ष प्रदूषण का शिकार बन सकता है।

 सन्दर्भ 

 बाहरी कड़ियाँ

श्रेणी:रासायनिक यौगिक
श्रेणी:पेट्रो-रसायन
श्रेणी:प्रदूषक
राथ्सचाइल्ड वंश

thumb|राथ्सचाइल्ड वंश का प्रतीक
राथ्सचाइल्ड वंश (Rothschild family /ˈrɒθs.tʃaɪld/) एक विश्वप्रसिद्ध व्यापारिक वंश है जिसने १७६० के दशक में बैंक का कारोबार स्थापित किया जो काफी फला-फूला। जर्मनी के फ्रैंकफुर्त निवासी मेयर ऐम्स्केल रोथ्सचाइल्ड से यह वंश बैंकिंक के क्षेत्र में स्थापित हुआ। ऐम्स्केल रोथ्सचाइल्ड ने अपनेपाँच पुत्रों के साथ काम करते हुए एक अन्तराष्ट्रीय बैंकिंग परिवार की नींव डाली। इस परिवार ने उस समय के सबसे शक्तिशाली परिवारों को भी पीछे छोड़ दिया। 

श्रेणी:बैंकर
कार्ल्सरुहे

कार्ल्सरुहे (Karlsruhe ; जर्मन उच्चारण: [ˈkaːlsʁuːə] काल्सरूअ) जर्मनी का एक नगर है। यह दक्षिण-पश्चिम जर्मनी के बादेन-वुर्तेमबर्ग (Baden-Württemberg) राज्य में फ्रांस और जर्मनी की सीमा के पास स्थित है। इसकी जनसंख्या 296,033 है। काल्सरूअ के राजमहल का निर्माण १७१५ में हुआ था। इस नगर में जर्मनी के दो न्यायालय स्थित हैं- फेडरल संवैधानिक न्यायालय तथा फेडरल कोर्ट ऑफ जस्टिस

 बाहरी कड़ियाँ
कार्ल्सरूहे: अदालतों की नगरी, शांति का शहर

श्रेणी:जर्मनी के शहर
हनुमत धाम

हनुमत धाम भारत में उत्तरप्रदेश के ऐतिहासिक नगर शाहजहाँपुर में बिसरात घाट पर खन्नौत नदी के बीचोबीच स्थित एक पर्यटन स्थल है। यहाँ पर 104 फुट ऊँची हनुमान जी की विशालकाय मूर्ति स्थापित है। हनुमत धाम को बनाने का संकल्प शहर के विधायक सुरेश कुमार खन्ना ने उस समय लिया था जब वे पहली वार उत्तर प्रदेश सरकार में मन्त्री बने थे। ऐसा माना जाता है कि भारतवर्ष में हनुमानजी की यह सबसे बड़ी प्रतिमा है।

 इतिहास 
हनुमत धाम में स्थापित देश की अब तक की सबसे बड़ी हनुमानजी की प्रतिमा को बनाने का कार्य 4 मई 2003 को प्रारम्भ किया गया था। लगभग 10 वर्ष और 2 माह के रिकार्ड समय में यह विशालकाय मूर्ति बनकर तैयार हुई। केवल हनुमानजी की मूर्ति की ऊँचाई ही 104 फुट है। जिस पर्वत पर मूर्ति को स्थापित किया गया है वह भी 21 फुट ऊँचा है। इस तरह पृथ्वी से प्रतिमा की सम्पूर्ण ऊँचाई 125 फुट है। वकौल सुरेश खन्ना शिमला में 81 फुट, उड़ीसा में 75.5 फुट तथा सीता पट्टी में 85 फुट ऊँची मूर्तियाँ हैं। इस मूर्ति को तैयार करने में राजस्थान से लाये गये 11 शिल्पकारों का नेतृत्व कुशल मूर्तिकार वीरेन्द्र खुडानिया ने किया। मूर्ति के निर्माण कार्य में लगभग डेढ़ करोड़ रुपये खर्च हुए। 
अंग्रेजी विकिपीडिया पर इस विशाल मूर्ति का उल्लेख लिस्ट ऑफ स्टेच्यूज़ बाई हाइट में भी मिलता है।

 अन्य मूर्तियाँ
हनुमत धाम में हनुमानजी की विशालकाय मूर्ति के अलावा अन्य मूर्तियाँ भी आकर्षण का केन्द्र हैं। जिस पर्वत पर हनुमान जी की मूर्ति स्थित है उसके नीचे बनायी गयी
प्राकृतिक गुफा को अत्याधुनिक रूप दिया गया है। गुफा के भीतरी भाग में पूजन के लिये वाकायदा हनुमानजी एक अन्य प्रतिमा की प्राण प्रतिष्ठा की गयी है। इसके अलावा गुफा के अन्दर बाहर श्री गणेश जी, सूर्य भगवान, शिवलिंग, माँ सरस्वती तथा माँ दुर्गा की प्रतिमाएँ स्थापित की गयी हैं।

 पर्यटन स्थल 
जिस कृत्रिम पर्वत पर हनुमान जी की प्रतिमा स्थापित है उसके चारों ओर सुरक्षा की दृष्टि से सीसीटीवी कैमरे लगाये गये हैं। सामने की ओर आकर्षक फव्वारे और रंग-बिरंगी रोशनी का प्रबन्ध किया गया है। नदी के बीच का पूरा प्लेटफार्म मखमली घास और विभिन्न प्रजातियों के पेड़-पौधों से सजाया गया है। गुफा और मूर्ति तक पहुँचने के लिये खन्नौत नदी पर एक पुल बनाया गया है।

 सन्दर्भ 

 बाहरी कड़ियाँ
 हनुमत धाम शाहजहाँपुर - खन्नौत नदी के बीच स्थित 104 फुट ऊँची हनुमान की मूर्ति
 विसरात घाट पर होंगे पवन पुत्र के दर्शन - शाहजहाँपुर से अमर उजाला का समाचार 
 वीरेंद्र शेखावत- मोहम्मद को जनपद रत्न - 25 दिसम्बर 2013 दैनिक जागरण

श्रेणी:उत्तर प्रदेश में पर्यटन
श्रेणी:उत्तर प्रदेश में हिन्दू मंदिर
श्रेणी:पर्यटन आकर्षण
श्रेणी:भारत में पर्यटन आकर्षण
दशावतार (हाथीदांत निर्मित लघुमंदिर)

thumb|विष्‍णु के दशावतारों को दर्शाता हाथीदांत निर्मित लघुमंदिर

हिन्‍दू धर्म में त्रिमूर्ति की मान्‍यता है - ब्रह्मा, विष्‍णु और महेश।। ब्रह्मा सृष्टि के सर्जक, विष्‍णु पालक और शिव सृष्टि के संहारक माने जाते हैं। कहा जाता है कि विष्‍णु ने अलग-अलग युगों में भिन्‍न-भिन्‍न अवतार लिए। महाभारत, विष्‍णु पुराण, गरुड़ पुराण, श्रीमद्भागवत, वराहपुराण, अग्नि पुराण, मत्‍स्‍य पुराण, आदि जैसे प्राचीन ग्रंथों में विष्‍णु के दस अवतारों का उल्‍लेख मिलता है। मत्‍स्‍य, कूर्म, वराह, नृसिंह, वामन, परशुराम, राम, [[कृष्‍ण्‍ा और कल्कि विष्णु के दस अवतार हैं। कुछ विद्वानों ने इन दशावतारों में सृष्टि की उत्‍पति और विकास के क्रम को भी ढूंढने का प्रयास किया है।डॉ॰ मनीष कुमार द्विवेदी भारतीय साहित्‍य एवं कला में दशावतार . कला प्रकाशन.

भारत की समृद्ध कलात्‍मक परंपरा का सुन्‍दर उदाहरण प्रस्‍तुत करने वाली विष्‍णु के दशावतारों को दर्शाती परवर्ती 18वीं शताब्‍दी की यह कलाकृति सीढ़ीदार लघुमंदिर है। इसका आधार तो चंदन का है किन्‍तु विष्‍णु के दशावतारों का अंकन हाथीदांत में किया गया है। सबसे ऊपर की सीढ़ी पर विष्णु के मत्स्‍य अवतार को दर्शाया गया है। यह आकृति चतुर्भुजी है। इसके नीचे की सीढ़ी पर कूर्म और वराह अवतार दिखलाई देते हैं। तीसरी सीढ़ी पर नृसिंह, वामन और परशुराम अवतारों को देखा जा सकता है। सबसे आगे की सीढ़ी पर राम, बलराम, कृष्‍ण और कल्कि अवतारों का निदर्शन है। ये सभी आकृतियां दोहरे कमल वाली पीठिका पर खड़ी हैं। अपने-अपने आयुध उठाए हुए इन आकृतियों को सुन्‍दर वस्‍त्राभूषणों से सजाया गया है।

इस लघुमंदिर के पृष्‍ठभाग को सुन्‍दर जालीदार काम वाली हाथीदांत निर्मित स्‍क्रीन से सजाया गया है। विष्‍णु के दशावतारों को दर्शाती सभी आकृतियों सही-सही देहानुपात में उकेरी गई हैं। त्रिवेन्‍द्रम के नक्‍काश इस प्रकार के सूक्ष्‍म उत्‍कीर्णन करने में निपुण थे जबकि काले रंग से चित्रित स्‍क्रीन मैसूर के शिल्‍पकारों की कलात्‍मक कुशलता का उदाहरण प्रस्‍तुत करती है।

 सन्दर्भ 

 बाहरी कड़ियाँ 
सँग्रहालय में प्रदर्शित दशावतार लघुमंदिर

श्रेणी:कलाकृतियाँ
श्रेणी:भारतीय कला
स्वरलिपि

400px|right|border|बांग्ला स्वरलिपि का उदाहरण
right|thumb|250px|हिन्दी स्वरलिपि
स्वरलिपि भारतीय शास्त्रीय संगीत को लिखित रूप में निरूपित करने के लिए प्रयुक्त प्रणाली है।

 इतिहास 
संस्थागत संगीत शिक्षण प्रणाली के उद्भव के साथ वास्तव में भारतीय संगीत की परंपरा में पहली बार व्यावहारिक संगीत को लेखबद्ध करने का प्रयास प्रारंभ हुआ। फलस्वरूप, संगीत के व्यावहारिक पक्ष को मज़बूती प्रदान करने के निमित्त विभिन्न रागों की बंदिशों और राग के सम्पूर्ण स्वर- विस्तार को लिपिबद्ध करने के उपाय ढूंढे जाने लगे। आधुनिक काल में संगीत के क्रियात्मक पक्ष को लिखने के लिये उसके प्रयोगात्मक चिन्हों के निर्माण पर विचार विमर्श शुरू हुआ। इस कार्य को मूर्तरूप प्रदान करने में आधुनिक काल की दो महान संगीत हस्तियों पं विष्णु दिगम्बर पलुस्कर तथा पं विष्णु नारायण भातखण्डे का योगदान अद्वितीय रहा है। इन दोनों विद्वानों ने संगीत के क्रिया पक्ष को लेखबद्ध करने का गुरूतर कार्य प्रारंभ किया। फलस्वरूप, भारत में प्रथम बार इतने बृहद् स्तर पर राग की बंदिशों का लेखन प्रारंभ हुआ। 

पं विष्णु नारायण भातखण्डे जी ने अपनी छ: भागों में लिखी गई पुस्तक ‘ हिन्दुस्तानी संगीत- पद्धति क्रमिक पुस्तक मालिका’ में स्वनिर्मित स्वरलिपि द्वारा सैकड़ों बंदिशों को लिपिबद्ध कर उसका संग्रह किया। पं विष्णु दिगम्बर पलुस्कर जी ने भी पुस्तक 'भारतीय स्वर लेखन पद्धति’ व 'संगीत तत्व दर्शक भाग 1-2‘ जिसमें उन्होंने विस्तारपूर्वक स्वनिर्मित स्वरलिपि लेखन की विशद चर्चा की है तथा अन्य अनेक दूसरी व्यावहारिक संगीत की पुस्तकों का लेखन कार्य (1926- 1931) व प्रकाशन किया जो दुर्भाग्यवश आज प्राप्त नहीं है। फिर भी, उनके द्वारा प्रचारित की गई स्वरलिपि आज हमें उपलब्ध है। इसके पश्चात् पं विनायकराव पटवर्धन तथा पं शंकरराव जी व्या्स ने पं विष्णु दिगंबर की मूल लिपि में थोड़े बहुत परिवर्तन कर ‘राग विज्ञान’ तथा ‘व्यास कृति’ नामक पुस्ताकें छपवाई। बाद में पं ओंकारनाथ ठाकुर ने भी स्वरलिपि में थोड़े-बहुत परिवर्तन कर अपनी पुस्तक 'संगीतांजलि’ का प्रकाशन छ: भागों में किया।

पं भातखण्डे जी द्वारा प्रचार पायी हुई स्वरलिपि पद्धति को ज्यादातर लोगों ने अपनाया। अधुना, अधिकांश पुस्तकों का निर्माण पं भातखण्डे स्वरलिपि पद्धति द्वारा ही किया जा रहा है। पं भातखण्डे तथा पं विष्णु दिगंबर पलुस्कर स्वरलिपि पद्धतियों के निर्माण में पाश्चात्य संगीत के 'स्टा‍फ नोटेशन’ का ही सहारा लिया गया है। अस्तु स्वरलिपि के निर्माण में बहुत सी ऐसी कमियाँ रह गयीं हैं जो पूरी तरह से भारतीय संगीत की लेखनपद्धति से जुड़ी हुई हैं।

आजकल भारतीय स्वरलिपि के अनुरूप कम्यूटर लिपि विकसित किये जाने की आवश्यकता महसूस की जा रही है। साथ ही वर्तमान की देवनागरी लिपि आधारित लेखनपद्धति को भी चिह्न प्रधान बनाया जाना चाहिये। कुछ संगीतकार ऐसी ही एक स्वरलिपि का प्रयोग कर रहे हैं।

 बाहरी कड़ियाँ

श्रेणी:भारतीय संगीत
अलेक्सांदर क्वास्नियेव्स्की

right|thumb|200px|अलेक्सांदर क्वास्नियेव्स्की 
अलेक्सांदर क्वास्नियेव्स्की (पोलिश वर्तनी : Aleksander Kwaśniewski) (जन्म : 15 नवम्बर 1954) पोलैण्ड के राजनेता हैं। वे सन् 1995 से 2005 तक पोलैण्ड के राष्ट्रपति रहे।

 संदर्भ 

श्रेणी:पोलैंड के राष्ट्रपति
नोवियाल

thumb|right|नोवियाल का ध्वज
नोवियाल (novial) एक कृत्रिम भाषा है, जिसे १९२८ में ओटो येस्पर्सन नामक एक डैनिश भाषाविद् ने निर्मित किया था। यह शब्द "nov" (नया) और "ial" (अन्तर्राष्ट्रीय सहायक भाषा) से बना है।

 वर्णमाला और उच्चारण 
यह भाषा रोमन लिपि में लिखी जाती है जिसमें २४ अक्षर हैं। नोवियाल भाषा में W, Z अक्षर नहीं हैं।

 बड़े अक्षरABCHDEFGHIJKLMNOPQRSSHTUVXY छोटे अक्षरabchdefghijklmnopqrsshtuvxy अन्तर्राष्ट्रीय ध्वन्यात्मक वर्णमालाabtʃdefghiʒklmnopkrsʃtuvksj उच्चारणआबचदयेफ़गहईझ़कलमनओपकर्रसषतऊवक्षय

 उदाहरण 
परमात्मा की प्रार्थना

नोवियालएस्पेरांतोईदोलातिनNusen Patre, kel es in siele,
mey vun nome bli sanktifika,
mey vun regno veni;
mey on fa vun volio
kom in siele anke sur tere.
Dona a nus dissidi li omnidiali pane,
e pardona a nus nusen ofensos,
kom anke nus pardona a nusen ofensantes,
e non dukte nus en tentatione,
ma liberisa nus fro malu. 
Amen.Patro nia, kiu estas en la ĉielo,
Via nomo estu sanktigita.
Venu Via regno,
plenumiĝu Via volo,
kiel en la ĉielo, tiel ankaŭ sur la tero.
Nian panon ĉiutagan donu al ni hodiaŭ.
Kaj pardonu al ni niajn ŝuldojn,
kiel ankaŭ ni pardonas al niaj ŝuldantoj.
Kaj ne konduku nin en tenton,
sed liberigu nin de la malbono.
Amen.Patro nia, qua esas en la cielo,
tua nomo santigesez;
tua regno advenez;
tua volo facesez
quale en la cielo tale anke sur la tero.
Donez a ni cadie l'omnidiala pano,
e pardonez a ni nia ofensi,
quale anke ni pardonas a nia ofensanti,
e ne duktez ni aden la tento,
ma liberigez ni del malajo.
Amen.Pater noster, qui es in caelis:
sanctificetur Nomen Tuum;
adveniat Regnum Tuum;
fiat voluntas Tua, 
sicut in caelo, et in terra.
Panem nostrum cotidianum da nobis hodie;
et dimitte nobis debita nostra,
Sicut et nos dimittimus debitoribus nostris;
et ne nos inducas in tentationem;
sed libera nos a Malo.
Amen.

 नोवियाल भाषा की गिनती 
 नोवियाल में संख्या  उच्चारण  हिन्दी अर्थ un  ऊन  एक du  दू  दो tri  त्री  तीन quar  क्वार  चार sink  सिंक  पाँच six  सिक्स  छः set  सेत  सात ot  ऑत  आठ nin  नीन  नौ dek  देक  दस

 इन्हें भी देखें 
 एस्पेरांतो
 अंतरभाषा
 ईदो

 बाहरी कड़ियाँ 
 ओटो येस्पर्सन, एक अन्तर्राष्ट्रीय भाषा (१९२८)
 नोवियाल‎ भाषा विकिपीडिया
 नोवियाल फेसबुक पर

श्रेणी:निर्मित भाषाएँ
श्रेणी:अन्तर्राष्ट्रीय सहायक भाषाएँ
श्रेणी:विश्व की भाषाएँ
संगीत तथा गणित

right|thumb|300px|थोड़े भिन्न आवृत्ति वाली दो ध्वनि तरंगो के व्यतिकरण द्वारा उत्पन्न विस्पन्द (beat)
संगीत के सिद्धान्तकार इसे समझने के लिए कभी-कभी गणित का प्रयोग करते हैं। यद्यपि संगीत का कोई ठीक-ठीक गणितीय सिद्धान्त नहीं है किन्तु इसमें कोई सन्देह नहीं है कि संगीत, ध्वनि से बनी है तथा ध्वनि का गणितीय आधार अब सर्वविदित है।

विज्ञान व गणित का चोली दामन सा साथ है। संगीत के सिद्धान्तों को समझाने के लिए, प्राचीन समय से ही हमारे आचार्य व पण्डित, गणित का ही सहारा लेते आ रहे हैं। आधुनिक विज्ञान भी पूर्ण रूप से गणित आधारित है। समय के साथ साथ विज्ञान का विकास हुआ है और विज्ञान के साथ गणित का भी उतना ही विकास हुआ है।

 संगीत में गणित का महत्व        
व्यवहारिक रूप से सप्तक के 7 स्वर, श्रुति शृंखला की 22 श्रुतियां, संवादी स्वर का 13 व 9 श्रुतियां, आवृत्ति व तार की लम्बाई, ताल व ठेके की मात्राओं के हिसाब आदि के आंकड़े - ये सभी प्रसंग संगीत का गणित ही तो हैं।

संगीत की आत्मा मूल रूप से ध्वनि है, जो भौतिकविज्ञान का एक अंग है। अतः संगीत के चिंतन में विज्ञान स्वतः आ जाता है। भौतिक विज्ञान पूर्णरूप से गणित आधारित है। इसलिए संगीत का विषय, गणित से अछूता नहीं रह सकता है।

साधारणतः संगीत शिक्षा का श्रीगणेश ‘स्वर’ द्वारा किया जाता है और जब विद्यार्थी कुछ समझदार हो जाता है तब उसका ध्यान श्रुति जैसे विषय की ओर जाना शुरू होता है।

सामान्यतः गणित एक शुष्क विषय माना जाता रहा है और इसके विपरीत संगीत का साम्राज्य सब प्रकार से रस परिपूर्ण होता है किन्तु आंकलन संबंधित गुत्थियों को सुलझाने व समझने में, एक मात्र गणित ही सहायक होता है। एक बात तो स्पष्ट है कि स्वरज्ञान अर्जित करने के लिए, गणित की आवश्यकता नहीं पड़ती है।

 गणित द्वारा विश्लेषण 
वैज्ञानिक विचारधारा के अनुसार सप्तक के प्रत्येक स्वर की तारता यानी आवृत्ति को निर्धारित करने के लिए बल दिया जाता है। इस आवृत्ति का मूल्य, गणित तथा विज्ञान के सिद्धान्तों द्वारा पूरी तरह गुंथा रहता है। प्राचीन समय में यही तथ्य श्रव्यसापेक्ष था। अतः किसी भी प्रकार का प्रयोग या विश्लेषण पूर्णरूप से ऐसे ही श्रवणाधार सूत्रों पर निर्भर करता था। इस सन्दर्भ में भरत मुनि द्वारा प्रस्तुत ‘श्रुति दर्शन विधान’ एक उत्कृष्ट उदाहरण माना जा सकता है।

 बाहरी कड़ियाँ
संगीत और गणित (लेखक: कान्ता प्रसाद मिश्रा)

श्रेणी:संगीत
श्रेणी:गणित के अनुप्रयोग
जहाँआरा बेगम

जहाँआरा बेगम (उर्दू: شاهزادی جہاں آرا بیگم صاحب‎) (2 अप्रैल 1614 – 16 सितम्बर 1681) सम्राट शाहजहां और महारानी मुमताज महल की सबसे बड़ी बेटी थी।  
वह अपने पिता के उत्तराधिकारी और छठे मुगल सम्राट औरंगज़ेब की बड़ी बहन भी थी। उन्होंने चांदनी चौक की रूपरेखा बनाई!

1631 में मुमताज़ महल की असामयिक मृत्यु के बाद, 17 वर्षीय जहाँआरा ने अपनी माँ को मुग़ल साम्राज्य की फर्स्ट लेडी (पद्शाह बेगम) के रूप में लिया, इस तथ्य के बावजूद कि उनके पिता की तीन पत्नियाँ थीं। वह शाहजहाँ की पसंदीदा बेटी थी और उसने अपने पिता के शासनकाल में प्रमुख राजनीतिक प्रभाव को समाप्त कर दिया था, जिसे उस समय "साम्राज्य की सबसे शक्तिशाली महिला" के रूप में वर्णित किया गया था।  

जहाँआरा अपने भाई दारा शिकोह की एक उत्साही पार्टी थी और उसने अपने पिता के चुने हुए उत्तराधिकारी के रूप में उसका समर्थन किया। 1657 में शाहजहाँ की बीमारी के बाद उत्तराधिकार के युद्ध के दौरान, जहाँआरा उत्तराधिकारी दारा के साथ चली गई और अंततः अपने पिता के साथ आगरा के किले में शामिल हो गई, जहाँ उसे औरंगज़ेब ने नजरबंद कर दिया था। एक समर्पित बेटी, उसने 1666 में अपनी मृत्यु तक शाहजहाँ की देखभाल की। ​​बाद में, जहाँआरा ने औरंगज़ेब के साथ सामंजस्य स्थापित किया, जिसने उसे राजकुमारी की महारानी का खिताब दिया और उसने उसकी छोटी बहन, राजकुमारी रोशनारा बेगम की जगह फर्स्ट लेडी बना दिया। Preston, page 285.

सन्दर्भ 

श्रेणी:मुग़ल साम्राज्य
Category:1614 में जन्मे लोग
Category:1681 में मृत्यु